stanford-oval/wikipedia huggingface dataset:
Näskäjärvi

| Näskäjärvi |
| --- | --- |
Valtiot:  Suomi 
Paikkakunta:  Ranua
Koordinaatit:  66°12′00″N, 26°43′59″E
Vesistöalue ja valuma-alueen tietoja
Laskujoki:  Kahavetolainen
Järvinumero:  65.275.1.021 
Mittaustietoja
Pinnankorkeus:  192,7 m 
Rantaviiva:  25,86 km 
Pinta-ala:  5,479 km² 
 fiNäskäjärvi 
Näskäjärvi on Kemijoen vesistöalueeseen kuuluva järvi Ranuan kunnassa Etelä-Lapissa. Sen pinta-ala on noin 5,5 km², ja sen korkeustaso on 192,7 metriä merenpinnan yläpuolella. Näskäjärvi laskee pienen Kahavetolainen-nimisen lammen kautta luoteeseen Paattinkijärveen.
Näskäjärvi on noin kolme kilometriä leveä ja kaksi kilometriä pitkä. Suurimmat saaret ovat Isotsaaret. Rantaviivaa on lähes 26 kilometriä. Suomen ympäristökeskuksen vuonna 2013 suorittamien mittausten mukaan Näskäjärven vedenlaatu on hyvä.
Nosta katse murheen maasta

Nosta silmät murheen maasta on Leonard Typön laulu vuodelta 1902. Laulun sävelmä on suomalainen kansansävelmä.
Ruotsiksi laulun sanat kuuluvat 'Lyft din blick från jordens sorger' (Sions Sånger nro 80). Englanniksi 'Lift your eyes, O flock of Zion' (Songs and Hymns of Zion nro 389).
Nyrkkeilyn Euroopan-mestaruuskilpailut 1934

Vuoden 1934 nyrkkeilyn Euroopan-mestaruuskilpailut järjestettiin 11.–15. huhtikuuta 1934 Budapestissa. Nämä järjestyksessään 4. kisat oteltiin kahdeksassa painoluokassa ja niihin osallistui 74 nyrkkeilijää 13 maasta.
Mitalistit

| 0 | 1 | 2 | 3 |
| --- | --- | --- | --- |
| Sarja | Kultaa | Hopeaa | Pronssia |
| Kärpässarja (alle 50,8 kg) |  Patrick Palmer |  Frigyes Kubinyi |  Szapsel Rotholc |
| Kääpiösarja (alle 53,5 kg) |  Istvan Enekes |  Stig Cederberg |  Tadeusz Rogalski |
| Höyhensarja (alle 57,2 kg) |  Otto Kästner |  Dezső Frigyes |  Mieczysław Forlański |
| Kevytsarja (alle 61,2 kg) |  Mario Facchin |  Imre Harangi |  Karl Schmedes |
| Välisarja (alle 66,7 kg) |  Dave McClave |  Istvan Varga |  Ole Roisland |
| Keskisarja (alle 72,6 kg) |  Lajos Szigeti |  Witold Majchrzycki |  Alfredo Neri |
| Raskas keskisarja (alle 79,4 kg) |  Hans Zehetmayer |  Roman Antczak |  Willy Pürsch |
| Raskas sarja (yli 79,4 kg) |  Gunnar Bärlund |  Herbert Runge |  Pat Floyd |
Mitalitaulukko

| 0 | 1 | 2 | 3 | 4 | 5 |
| --- | --- | --- | --- | --- | --- |
| Sija | Maa | Kultaa | Hopeaa | Pronssia | Yhteensä |
| 1 |  Unkari | 2 | 4 | 0 | 6 |
| 2 |  Iso-Britannia | 2 | 0 | 1 | 3 |
| 3 |  Saksa | 1 | 1 | 2 | 4 |
| 4 |  Italia | 1 | 0 | 1 | 2 |
| 5 |  Itävalta | 1 | 0 | 0 | 1 |
| 5 |  Suomi | 1 | 0 | 0 | 1 |
| 7 |  Puola | 0 | 2 | 3 | 5 |
| 8 |  Ruotsi | 0 | 1 | 0 | 1 |
| 9 |  Norja | 0 | 0 | 1 | 1 |
|  | Yhteensä | 8 | 8 | 8 | 24 |
Suomen joukkue

| Painoluokka | Nyrkkeilijä | Sijoitus |
| --- | --- | --- |
| Raskassarja | Gunnar Bärlund | Mestaruus |
Nimenhuuto

| Nimenhuuto |
| --- | --- |

Verkkosivusto:  http://nimenhuuto.com/
Slogan:  Keitä tulossa treeneihin?
Kaupallinen:  Kyllä
Tyyppi:  Internet-palvelu
Rekisteröinti:  Vaihtoehtoinen
Kielet:  suomi
Omistaja:  Sports Connected Oy
Luonut:  Jussi Huotari, Olli Huotari
Avattu:  11.12.2007
Similarweb-sija:   267. (kesäkuu 2022)
Nykyinen tila:  Aktiivinen
Nimenhuuto on joukkueille tehty verkkopalvelu, joka keskittyy joukkueiden ja ryhmien toiminnan organisointiin . Joukkue saa Nimenhuudossa itselleen salasanalla suojatun sivun, jossa voi hallinnoida joukkueen tietoja. Palvelun suosituimmat toiminnot ovat jaettu kalenteri sekä ilmoittautumisten kerääminen harjoituksiin ja peleihin . Palvelun on rakentanut ja sitä ylläpitää suomalainen Sports Connected Oy.
Vuonna 2013 palvelussa käy joka viikko noin 180 000 kävijää ja se on Suomen suosituimpien sivustojen joukossa (urheilu-kategoriassa sijalla 6).
Nimenhuuto valittiin parhaaksi Kuluttajapalveluksi Suomen Paras Mobiilipalvelu -kilpailussa 2013 .
Historia

Nimenhuudon ensimmäiset versiot tehtiin perustajien oman joukkueen sisäiseen käyttöön 2000-luvun alussa . Usean vuoden kehitystyön jälkeen palvelu avattiin julkiseen käyttöön vuonna 2007 . Palvelun käyttäjämäärien ja kustannusten kasvaessa palvelua kehittämään ja hallinnoimaan perustettiin Sports Connected Oy vuonna 2009.
Nimenhuuto on TNS:n virallisen mittauksen mukaan Suomen suurimpien sivustojen joukossa. Urheilusivustojen kategoriassa Nimenhuuto on sijalla 6 ja kaikki sivustot kattavalla yleislistalla sijalla 30 . Nimenhuuto on käännetty usealle kielelle ja on käytössä mm. Saksassa nimellä Kadermanager.de, Ranskassa nimellä Yaentrainement.fr, Espanjassa nimellä Listadejugadores.es ja Venäjällä nimellä MojaKomanda.ru .
Tuote

Nimenhuuto on verkkopalvelu, jossa joukkueet ja ryhmät voivat hallinnoida omaa harjoitus- ja peliaikatauluaan, kerätä ilmoittautumiset tapahtumiin, tiedottaa muutoksista, ym.  Palvelusta on sekä maksuton että maksullinen versio. Maksullisessa versiossa on lisäominaisuuksia, kuten joukkueen sisäiset tekstiviestit..
Nimenhuuto on suunnattu urheiluun ja harrastejoukkueille , mutta sitä käyttävät myös esimerkiksi partioryhmät, kuorot, vapaapalokunnat. Nimenhuudot viisi suosituinta lajia ovat jalkapallo, salibandy, jääkiekko, lentopallo ja koripallo.
Nimenhuutoa käyttävät sekä suuret urheiluseurat että yksittäiset joukkueet .
Tuote > Lisäpalvelut

Nimenhuuto Sponssisivu on vuonna 2012 julkaistu lisäpalvelu, jolla joukkueet voivat tehdä varainhankintaa. Sponssisivu on joukkuekohtainen kauppoja listaava sivu, jonka kautta tehdyistä verkkokauppaostoksista maksetaan joukkueelle komissio .
Nimenhuuto Pelaajapörssi on vuonna 2010 julkaistu lisäpalvelu, jossa joukkueet voivat ilmoittaa hakevansa uusia jäseniä joukkueeseen . Pelaajapörssissä on Nimenhuudon sivujen mukaan 1 332 ilmoitusta eri joukkueilta .
Aiheesta muualla

Nimenhuuto
Liikunnan ja Urheilun Maailma: Keitä tulossa treeneihin?
Norsunluurannikon kansalliskirjasto

| Norsunluurannikon kansalliskirjasto> Bibliothèque nationale de Côte d’Ivoire |
| --- | --- |
Osoite:  1 Boulevard Carde (Adjame), Abidjan, Norsunluurannikko; postios: B.P. V 180, Abidjan, Norsunluurannikko
Sijainti:  Abidjan, Norsunluurannikko
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Norsunluurannikon kansalliskirjasto (ransk. Bibliothèque nationale de Côte d’Ivoire, lyh. BNCI) on Abidjanin suurkaupungissa sijaitseva Norsunluurannikon kansalliskirjasto. Se on maan Kulttuurin ja ranskalaisen kulttuuriperinnön ministeriön alaisuudessa. Kansalliskirjastolle osoitettujen varojen puutteen vuoksi se on ollut vuodesta 2006 lähtien useita vuosia pääosin yleisöltä suljettuna.
Kansalliskirjastolla on vapaakappaleoikeus.
Yhdistyneiden kansakuntien erityisjärjestö Unescon mukaan Norsunluurannikon aikuisväestöstä (vähintään 15-vuotiaat) lukutaito oli yhteensä 43,9 prosentilla (vuonna 2014).
Aiheesta muualla

IFLA: Cote d Ivoire (The International Federation of Library Associations and Institutions) (englanniksi) (ifla-world-report.org)
Marcel Lajeunesse (2008) Les Bibliothèques nationales de la francophonie (sivu: Côte d'Ivoire, pdf, 3rd ed., Bibliothèque et Archives nationales du Québec) (Arkistoitu – Internet Archive) (ranskaksi) (banq.qc.ca)
Marcel Lajeunesse & Henri Sène (2004) Legislation for library and information services in French-speaking Africa revisited. (Abstrakti; The International Information & Library Review, 36 (4), Dec. 2004, pp. 367-380) (englanniksi) (sciencedirect.com)
Nostaja

Nostaja oli 6. syyskuuta 1972 Pietarsaaren edustalla Nygrundetin kivikkomatalikon luona uponnut Tie- ja vesirakennuslaitoksen omistama ketjukauharuoppaaja. Onnettomuudessa kuoli 16 miehistön jäsentä.
Nostaja oli rakennettu Pietarissa vuonna 1912. Sen pituus oli yli 50 metriä ja leveys lähes 11 metriä, pääkoneen teho 300 hv ja ruoppaussyvyys 10,2 metriä. Alus jäi vuonna 1918 venäläisiltä Sortavalan satamaan, jossa oli runsaasti muutakin ruoppauskalustoa. Suomi otti käyttöönsä niistä ruoppaaja Vasili Saloffin ja kuljetusalus Muurmanin, kun taas muut luovutettiin takaisin Venäjälle. Vuonna 1921 Vasili Saloffin nimi muutettiin Nostajaksi ja kuljetettiin vuonna 1924 Laatokalta Helsinkiin, jossa siihen tehtiin muutostöitä.
Onnettomuusalus oli vuonna 1972 ruoppaamassa Pietarsaaren satamaväylää Nygrundetin luona. Ruoppaaja ei kestänyt enimmillään 17 metriin sekunnissa noussutta tuulta, vaan sai yöllä vuodon ja kaatui nopeasti. Neljä henkilöä ehti pelastua uimalla ruoppaajan perään kiinnitettyyn huoltoveneeseen.
Tutkijalautakunta katsoi onnettomuuden johtuneen siitä, että vettä oli kovassa aallokossa päässyt ankkurisilmäkkeestä sisään alukseen. Vettä kertyi niin paljon, että alus kaatui. Muina syinä pidettiin amatöörivoimin alukselle tehtyjä muutostöitä, erityisesti välilaipioista poistettujen putkien jättämien aukkojen vaikutusta tiiviyteen.
Nicholas Barker

Nicholas Barker Testamentin konsertissa Metalmania 2007 -festivaalilla Puolassa
Nicholas Howard "Nick" Barker on englantilainen rumpali. Alkujaan hän soitti brittiläisen black metal -yhtye Cradle of Filthin kokoonpanossa vuodet 1992–1999. Sittemmin hän siirtyi norjalaiseen black metal -musiikkia soittavan Dimmu Borgirin riveihin, jossa hän soitti 1999–2004. Nicholas on soittanut myös Brujeriassa, Old Man's Childissa sekä Lock Up -yhtyeessä ja yhdysvaltalaisessa Testament-yhtyeessä.
Esikuvikseen Barker on maininnut mm. Rush-yhtyeen Neil Peartin, Iron Maidenin Nicko McBrainin sekä Slayerin Dave Lombardon.
Diskografia > Monolith

Tales of the Macabre (1992)
Diskografia > Cradle of Filth

The Principle of Evil Made Flesh (1994)
V Empire (or Dark Faerytales in Phallustein) (1996)
Dusk and Her Embrace (1996)
Cruelty and the Beast (1998)
Diskografia > Lock Up

Pleasures Pave Sewers (1999)
Hate Breeds Suffering (2002)
Diskografia > Brujeria

Brujerizmo (2000)
Diskografia > Dimmu Borgir

Puritanical Euphoric Misanthropia (2001)
Death Cult Armageddon (2003)
Diskografia > Old Man's Child

In Defiance or Existence (2003)
Diskografia > Benediction

Killing Music (2007)
Soittimet ja välineet

Rummut: Pearl
Symbaalit: Paiste
Pedaalit: Trick Pedals
Telineet: Gibraltar
Rumpukapulat: Vic Firth
No One Knows

| ”No One Knows” Queens of the Stone Age |
| --- | --- | --- |

Singlen tiedot
 Albumilta: Songs for the Deaf
 Äänitetty : 2001
 Julkaistu: 2002
 Tuottaja(t): Adam Kasper   Joshua Homme
 Tyylilaji: stoner rock
 Kesto: 04.38
 Levy-yhtiö: Interscope
Queens of the Stone Agen muut singlet
| ”The Lost Art of Keeping a Secret” 2000 | ”No One Knows” 2002 | ”Go with the Flow” 2003 |
No One Knows on Queens of the Stone Agen kappale. Kappale julkaistiin ensimmäisenä singlenä albumilta Songs for the Deaf vuonna 2002. Kappaleesta tehtiin myös musiikkivideo.
Cover-version kappaleesta ovat tehneet lukuisat yhtyeet, kuten The Zutons ja The Dresden Dolls.
Kappaletta on käytetty myös PlayStation 2 -videopelissä Guitar Hero sekä NHL 2003 -pelissä.
Kappaleen on kirjoittanut Joshua Homme ja Mark Lanegan.
Nyrkkeilyn Euroopan-mestaruuskilpailut 1947

Vuoden 1947 nyrkkeilyn Euroopan-mestaruuskilpailut järjestettiin 2.–17. huhtikuuta 1947 Dublinissa. Kilpailuissa oli kaikkiaan 105 nyrkkeilijää 16 maasta. Kisat olivat järjestyksessään seitsemännet edellisten virallisten kisojen oltua myös Dublinissa vuonna 1939 juuri ennen Toisen maailmansodan syttymistä. Sodan aikana saksalaisjohtoinen Eurooppa järjesti epäviralliseksi myöhemmin julistetut EM-kisat Saksan Breslaussa tammikuussa 1942.
Mitalistit

| 0 | 1 | 2 | 3 |
| --- | --- | --- | --- |
| Sarja | Kultaa | Hopeaa | Pronssia |
| Alle 50,8 kg |  Luis Martinez Zapata |  James Clinton |  Frantisek Majdloch |
| Alle 53,5 kg |  Laszlo Bogacs |  Bertil Ahlin |  Peter Sanderson |
| Alle 57,1 kg |  Kurt Kreüger |  Peter Maguire |  Jules van Dykll |
| Alle 61,2 kg |  Joseph Vissers |  Roger Baour |  Svend Wad |
| Alle 66,7 kg |  John Ryan |  Charles Humezn |  Giuseppe Facchi |
| Alle 72,6 kg |  Aimé-Joseph Escudie |  Wally Thom |  Július Torma |
| Alle 79,4 kg |  Hennie Quentemeijer |  Léon Nowiaz |  Vital L'Hoste |
| Yli 79,4 kg |  Gerry O'Colman |  George Scriven |  Giulio Bastiani |
Mitalitaulukko

| 0 | 1 | 2 | 3 | 4 | 5 |
| --- | --- | --- | --- | --- | --- |
| Sija | Maa | Kultaa | Hopeaa | Pronssia | Yhteensä |
| 1. |  Ranska | 1 | 3 | 0 | 4 |
| 2. |  Englanti | 1 | 2 | 1 | 4 |
| 3. |  Irlanti | 1 | 1 | 0 | 2 |
| 3. |  Ruotsi | 1 | 1 | 0 | 2 |
| 5. |  Belgia | 1 | 0 | 2 | 3 |
| 6. |  Unkari | 1 | 0 | 0 | 1 |
| 6. |  Alankomaat | 1 | 0 | 0 | 1 |
| 6. |  Espanja | 1 | 0 | 0 | 1 |
| 9. |  Skotlanti | 0 | 1 | 0 | 1 |
| 10. |  Tšekkoslovakia | 0 | 0 | 2 | 2 |
| 10. |  Italia | 0 | 0 | 2 | 2 |
| 12. |  Tanska | 0 | 0 | 1 | 1 |
Suomen joukkue

| Painoluokka | Nyrkkeilijä | Sijoitus |
| --- | --- | --- |
| 50,8 kg | Olli Lehtinen | Tappio 1. ottelussa |
| 53,5 kg | Matti Tillikainen | Tappio 1. ottelussa |
| 66,7 kg | Paavo Rämänen | Tappio 2. ottelussa |
Norsunluurannikon presidentti

| Norsunluurannikon presidentti |
| --- | --- |
 Président de la République de Côte d'Ivoire
 
 Nykyinen Alassane Ouattara 4. joulukuuta 2010 lähtien
Virka-asunto:  Presidentinlinna
Kauden pituus:  5 vuotta, uudelleenvalinta mahdollinen
Perustettu:  3. marraskuuta 1960
Ensimmäinen:  Félix Houphouët-Boigny
Kotisivut:  
Norsunluurannikon presidentti on Norsunluurannikon valtionpäämies.  Presidentti valitaan suoralla kansanvaalilla viisivuotiselle toimikaudelle, ellei kukaan saa absoluuttista enemmistä järjestetään toinen kierros. Uuden perustuslain mukaan vuoden 2020 vaaleista alkaen sama henkilö voidaan valita korkeintaan kahdelle kaudelle.
Luettelo Norsunluurannikon presidenteistä

| Nr>  | Kuva | Nimi | Virassa | Puolue | Huom |
| --- | --- | --- | --- | --- | --- |
| 1. |  | Félix Houphouët-Boigny (* 1905; † 1993) | 1960–1993 | PDCI | kuoli virassa |
| 2. |  | Henri Konan Bédié (* 1934; † 2023) | 1993–1999 | PDCI |  |
| – |  | Robert Guéï (* 1941; † 2002) | 1999–2000 | Sotilas |  |
| 3. |  | Laurent Gbagbo (* 1945) | 2000–2011 | FPI | 4. joulukuuta 2010 – 11. huhtikuuta 2011 valtataistelu Ouattaran kanssa |
| 4. |  | Alassane Ouattara (* 1942) | 2010– | RDR | 4. joulukuuta 2010 – 11. huhtikuuta 2011 valtataistelu  Gbagbon kanssa |
Nimetönjärvi (Ylöjärvi)

| Nimetönjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°55′41″N, 23°48′16″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Karjulanjoen valuma-alue (35.36)
Laskuoja:  oja Alainenjärveen 
Järvinumero:  35.362.1.004
Mittaustietoja
Pinnankorkeus:  173,4 m  
Rantaviiva:  0,944 km  
Pinta-ala:  3,634 ha  
Saaria:  ei saaria 
 fiNimetönjärvi 
Nimetönjärvi  on Pirkanmaalla Ylöjärvellä Kurun kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 3,6 hehtaaria ja se on 350 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 950 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Karjulanjoen valuma-alueella (35.36), jonka Kuusijärven–Haukkajoen alueeseen (35.362) se kuuluu. Järven vedenpinnan korkeus on 173,4 metriä mpy.
Nimetönlampi (Kannonkoski, pohjoinen)

| Nimetönlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kannonkoski
Koordinaatit:  62°54′30″N, 25°38′27″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskujoki:  ei laskuojaa 
Järvinumero:  14.444.1.005
Mittaustietoja
Pinnankorkeus:  183,8 m  
Pituus:  180 m  
Leveys:  120 m  
Rantaviiva:  0,486 km  
Pinta-ala:  1,491 ha  
Keskisyvyys:  2,1 m  
Suurin syvyys:  5,2 m  
Saaria:  ei saaria 
 fiNimetönlampi 
Nimetönlampi  on Keski-Suomessa Kannonkoskella  Lakomäen lähellä sijaitseva lampi.
Maantietoa

Lampi on 180 metriä pitkä, 120 metriä leveä, ja sen pinta-ala on 1,5 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Lakojoen valuma-alueeseen (14.444) se kuuluu. Lammen vedenpinnan korkeus on 183,8 metriä mpy.
Nisporeni

| Nisporeni |
| --- | --- |
 Nisporeni
 Koordinaatit: 47.080°N, 28.187°E 
Valtio:  Moldova
Piiri:  Nisporenin piiri
Historiallinen maininta:  1618 
Väkiluku (2014):  14 400
Aikavyöhyke:  UTC+2
 – Kesäaika:  UTC+3
 
 www.nisporeni.com 
Infobox OKVirheellinen NIMI-arvo: 
Nisporeni on kaupunki ja piirinsä hallintokeskus Nisporenin piirissä Moldovan keskiosissa, noin 15 kilometriä Romanian vastaisen rajajoki Prutin itäpuolella. Kaupunki perustettiin vuonna 1495.
Nisporenissa asuu noin 14 400 ja koko piirissä 66 100 henkeä (2014, Moldovan tilastokeskuksen arvio). Kymmenen vuotta aiemman väestönlaskennan (2004) mukainen kaupungin väkiluku oli 12 105 (piiri 64 924). Väestönlaskennan mukaan asukkaista noin 98 prosenttia on kansallisuudeltaan moldovalaisia (2004).
Kaupungin itäpuolella sijaitsevalle mäenharjanteelle pystytettiin vuonna 2011 yhteensä 35 metriä korkea, led-valoin varustettu, useiden kilometrien päähän näkyvä Romanian kansojen pelastuksen risti (47.0696°N, 28.2007°E). Moldovan korkein kohta, Bălăneşti, sijaitsee Nisporenin piirin alueella.
35-metrinen, öisin led-valaistu ristimasto (2011, sijaitsee mäellä kantakaupungin itäpuolella).
Moldovan ruhtinas Tapani III Suuren patsas.
Aiheesta muualla

Kuvia tai muita tiedostoja aiheesta Nisporeni Wikimedia Commonsissa
Nisporenin piirin sivusto (moldovaksi) (primarianisporeni.md)
Sääennuste kaupunkiin (romaniaksi) (meteo2.md)
Okrapyyjuoksija

| Okrapyyjuoksija |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Pyyjuoksijat Turnicidae
Suku::  Pyyjuoksijat Turnix
Laji::  olivii
Kaksiosainen nimi
 Turnix olivii  Robinson, 1900 
Katso myös
   Okrapyyjuoksija Wikispeciesissä   Okrapyyjuoksija Commonsissa 
Infobox OKNimi-testi OKIUCN-testi OK: 
Okrapyyjuoksija (Turnix olivii) on pyyjuoksijoiden sukuun kuuluva viiriäistä muistuttava lintu. Se elää vain Australian Queenslandin pohjoisreunassa Cape Yorkin niemimaalla, ja on äärimmäisen uhanalainen. Herbert Christopher Robinson kuvaili lajin holotyypin Queenslandin Cooktownista vuonna 1900.
Norsunluurannikon piirikunnat

Norsunluurannikon piirikunnat (ransk. districts de Côte d’Ivoire) ovat Norsunluurannikon aluehallinnon ylin taso. Piirikunnat perustettiin vuonna 2011, tarkoituksena hajauttaa hallintoa. Tätä ennen Norsunluurannikko jaettiin 19 alueeseen.
Norsunluurannikon piirikuntia on 14, joista kaksi on autonomista aluetta: Yamoussoukro ja Abidjan.
Hallinto

Jokaista piirikuntaa johtaa kuvernööri, jonka nimittää Norsunluurannikon hallitus.
Luettelo piirikunnista

| --- | --- |
 Abidjan  Bas-Sassandran piirikunta  Comoén piirikunta  Denguélén piirikunta  Gôh-Djibouan piirikunta  Lacsin piirikunta  Lagunesin piirikunta:  Montagnesin piirikunta  Sassandra-Marahouén piirikunta  Savanesin piirikunta  Vallée du Bandaman piirikunta  Woroban piirikunta  Yamoussoukro  Zanzanin piirikunta
Nissan 100NX

Nissan 100NX
Nissan 100NX on Nissanin vuosina 1990–1995 valmistama pieni coupé-korinen automalli. Se perustuu B13-alustaiseen Nissan Sunnyyn ja siinä on 2+2-istuinjärjestys. Malli korvasi Nissan EXA:n.
Japanin markkinoilla 100NX:ää myytiin nimellä Nissan NX Coupé. NX Coupéa sai GA15DS-, GA16DE-, SR18DE- ja SR20DE-moottoreilla.
Alkuperäinen 1,6-litrainen moottori oli kaasutinversio ja se on vuosimalleissa 1990–1993, vuodesta 1993 eteenpäin sen korvasi ruiskuversio.
Moottorivaihtoehdot:
1.6 – 89 hv (1990–1993)
1.6i – 105 hv (1993–1995)
2.0i – 140 hv (1990–1995)
Aiheesta muualla

Kuvia tai muita tiedostoja aiheesta Nissan 100NX Wikimedia Commonsissa
Nissan-stadion

Nissan-stadion
Nissan-stadion (jap. 日産スタジアム, Nissan-sutajiamu) tai Jokohaman kansainvälinen stadion (jap. 横浜国際総合競技場, Yokohama kokusai sōgō kyōgi-jō) on Jokohamassa, Japanissa sijaitseva urheilustadion.
Stadion vihittiin käyttöön vuonna 1998. Sen kapasiteetti on noin 72 000.
Stadionia käytetään pääasiassa jalkapalloon. Se on J. Leaguessa pelaavan Yokohama F. Marinosin kotikenttä. Stadionilla pelattiin 2002 maailmanmestaruuskilpailujen loppuottelu. Sillä pelattiin myös 2001 Maanosaliittojen cupin loppuottelu. Vuosina 2002–2004 stadionilla pelattiin Intercontinental Cup. Vuosina 2005–2008 sillä pelattiin seurajoukkueiden maailmanmestaruuskilpailujen loppuottelu.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi)
Jalkapallon maailmanmestaruuskilpailujen loppuottelun järjestäneet stadionit
1930  Centenario (Montevideo) | 1934  Nazionale (Rooma) | 1938  Stade Olympique (Pariisi) | 1950  Maracanã (Rio de Janeiro) | 1954  Wankdorf (Bern) | 1958  Råsunda (Tukholma) | 1962  Nacional (Santiago) | 1966  Wembley (Lontoo)  | 1970  Azteca (México) | 1974  Olympiastadion (München) | 1978  Monumental (Buenos Aires) | 1982  Santiago Bernabéu (Madrid) | 1986  Azteca (México) | 1990  Stadio Olimpico (Rooma) | 1994  Rose Bowl (Pasadena) | 1998  Stade de France (Pariisi) | 2002  International (Jokohama) | 2006  Olympiastadion (Berliini) | 2010  Soccer City (Johannesburg) | 2014  Maracanã (Rio de Janeiro) | 2018  Lužniki (Moskova) | 2022  Lusailin stadion (Lusail) | 2026  MetLife Stadium (New York)
Kyrönmaan kihlakunta

Kyrönmaan kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Isokyrö, Laihia ja Vähäkyrö. Kihlakunta sijaitsi aluksi Vaasan läänissä ja vuoden 1997 lääniuudistuksen jälkeen Länsi-Suomen läänissä.
Nurmeksen kirkko

| Nurmeksen kirkko |
| --- | --- |
 Nurmeksen kirkko kesällä 2006
Sijainti:  Kirkkokatu 17, Nurmes
Seurakunta:  Nurmeksen seurakunta
Rakentamisvuosi:  1896
Suunnittelija:  Fr. W. A. Mieritz ja J. Westerlund
Materiaali:  tiili
Istumapaikkoja:  2 200
Tyylisuunta:  uusgotiikka
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Nurmeksen kirkko on Nurmeksen seurakunnan järjestyksessään viides ja se rakennettiin vuosina 1893–1896 käyttämällä peittämätöntä tiiltä. Kirkon piirsivät Fr. W. A. Mieritz ja J. Westerlund. Kirkko on hyvin suuri: Kirkossa on noin 2 200 istumapaikkaa, ja sen torni ylettyy 55 metrin korkeuteen. Huipulla on vielä 5,5-metrinen risti. Torni on Pohjois-Karjalan toiseksi korkein rakennus Outokummun Keretin kaivostornin jälkeen.
Tyylisuunta on uusgotiikka ja kirkko tavoittelee katedraalimaisuutta. Muodoltaan Nurmeksen kirkko on länsitornillinen pitkäkirkko. Kirkkoa on korjattu vuosina 1930 ja 1962. Urut ovat Hans Heinrichin 1976 valmistamat ja 41-äänikertaiset. Alttaritaulun "Ristiinnaulittu" on maalannut Väinö Hämäläinen vuonna 1913. Istumapaikkojen määrän perusteella Nurmeksen kirkko on Suomen viidenneksi suurin kirkko.
Kuvia

Talvinen Nurmeksen kirkko
Kirkon alttari lehteriltä nähtynä